Diari Oficial de la Generalitat Valenciana


Sumari del DOGV 6673, del 19-12-2011 (2011/12503)

RESOLUCIÓ de 25 de novembre de 2011, de la consellera de Presidència i vicepresidenta del Consell, per la qual es convoca la tretzena edició del Premi Generalitat Valenciana - Mariano Martínez: Joventut Valenciana en l'Exterior, corresponent a l'any 2012.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12164


Data del document
:   25-11-2011

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 25 de novembre de 2011, de la consellera de Presidència i vicepresidenta del Consell, per la qual es convoca la tretzena edició del Premi Generalitat Valenciana - Mariano Martínez: Joventut Valenciana en l'Exterior, corresponent a l'any 2012. [2011/12072]
El Decret 54/2000, de 25 d'abril, del Govern Valencià (DOGV núm. 3739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de joves, o seccions juvenils de centres valencians a l'exterior, que hagen destacat per la seua tasca a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionals dins d'aquests.
Aquest decret va establir que el premi es convocaria anualment, sent la primera edició la de l'any 2000, que es va atorgar a Marino Martínez, pertanyent a la Unió Regional de Mar del Plata.
Per això, i en virtut de les competències assignades per l'article 3 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 110/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Presidència, es formula la proposta de resolució següent:
Primer
Convocar la concessió de la tretzena edició del Premi Generalitat- Marino Martínez: Joventut Valenciana a l'Exterior, corresponent a l'any 2012, d'acord amb el que disposa el Decret 54/2000, de 25 d'abril, del Govern Valencià.
Segon
En aquesta edició, el premi consistirà en un guardó acreditatiu d'aquest i una assignació econòmica de 2.000 euros, que es farà efectiva amb càrrec a la línia T4004000 del programa 112.90, Participació, Ciutadania i Xarxes Socials, del pressupost de la Generalitat per al 2012.
Segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedient de despesa, la concessió d'aquestes ajudes estarà condicionada a l'existència, en els pressupostos de la Generalitat de 2012, de crèdit adequat i suficient per a això. Mentre no existisca aquest crèdit no es dictarà cap resolució sobre les sol·licituds d'ajuda realitzades a l'empara d'aquesta.
De conformitat amb l'article 4 del Decret 54/2000, el premi podrà concedir-se a un o més beneficiaris, i en aquest últim cas l'assignació econòmica es dividirà entre aquests, en la proporció que determine el jurat, així com també ser declarat desert.
Tercer
1. Les propostes per a la concessió del premi podran formular-se per iniciativa de la Direcció General de Participació Ciutadana o a proposta raonada dels centres valencians de l'exterior. D'acord amb l'article 6 de la Llei 11/2007, de 20 de març, de la Generalitat, de Comunitats de Valencians a l'Exterior, són aquests: «aquelles entitats associatives, fundacionals i altres persones jurídiques sense ànim de lucre, legalment constituïdes en el territori en què es troben assentades, amb la denominació que lliurement s'hagen atorgat, que organitzen una comunitat de valencians assentada fora de la Comunitat Valenciana, i que siguen reconeguts com a tals per la Generalitat, de conformitat amb el reglamentàriament establit».
2. Les propostes efectuades pels centres valencians de l'exterior hauran de dirigir-se a la Direcció General de Participació Ciutadana i es remetran al Registre General de la Conselleria de Presidència, ubicat en el carrer Juristes, número 10, de València (CP 46656), o es tramitaran per qualsevol de les formes que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
Les propostes també podran presentar-se per via telemàtica en el Portal de la Generalitat () accedint als apartats «Administració On line»-«Guia Prop».
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la Conselleria. Tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) ().
3. Les propostes hauran de contindre una memòria explicativa de les raons que fonamenten la proposició a favor del possible o dels possibles beneficiaris del premi, a la qual podrà adjuntar-se tota la documentació que consideren oportuna.
4. Podrà proposar-se com a beneficiaris a persones físiques, jurídiques, agrupacions de joves o seccions juvenils vinculades als centres valencians en l'exterior.
5. Les propostes es presentaran en el termini de 30 dies naturals, comptats a partir de l'endemà a la publicació d'aquesta resolució.
Quart
1. La Direcció General de Participació Ciutadana requerirà als centres perquè, en compliment del que disposa el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, aporten els documents necessaris per a alliberar el premi a favor seu.
2. El premi es concedirà, mitjançant una resolució de la consellera de Presidència, a la persona o entitat designada, d'acord amb el que estableix el Decret 54/2000, de 25 d'abril, del Govern Valencià, per un jurat format per:
- President: persona titular de la Conselleria de Presidència o persona que designe en la seua substitució.
- Vicepresident: persona titular de la Subsecretaria de la Conselleria de Presidència o persona que designe en la seua substitució.
- Vocals: persona titular de la Direcció General amb competències en matèria de participació ciutadana o persona que designe en la seua substitució, i persona titular del Servici de Ciutadania i Participació o persona que designe en la seua substitució.
3. El termini per a dictar i notificar la resolució serà de sis mesos des de la publicació d'aquesta resolució en el Diari Oficial de la Comunitat Valenciana. La resolució d'aquesta convocatòria es farà pública en el Diari Oficial de la Comunitat Valenciana. En el cas de no resoldre's el procediment en el termini anteriorment establit, s'entendrà que ha sigut declarat desert.
Cinqué
L'assignació econòmica del premi es farà efectiva a la persona física o entitat beneficiària del premi. Si aquesta última no tinguera personalitat jurídica, l'assignació s'efectuarà al centre valencià a l'exterior a què pertanga.
Contra aquesta resolució que posa fi a la via administrativa es podrà interposar recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjufici que s'utilitze qualsevol altra via que es considere oportuna.
València, 25 de novembre de 2011.- La consellera de Presidència i vicepresidenta del Consell: Paula Sánchez de León Guardiola.